Win yettcabin ɣer ccix-nni yelsa-d akustim, yettecmumuḥ d taḍsa tama-s tella yiwet n temɣart terẓa-tt ddunit ahat ɣef uɛekkaz kan i tleḥḥu, ɣer s idis-is teqqim-d yiwet n teqcict tecbeḥ mačči d kra, tamuɣli-s tcerreg tirga. Deg uɣebbar i d-teǧǧa tbaturt-nni ur walaɣ kra, ḥala tid d-yernan deffir-s, llant teḥdayin, tilawin d yergazen-nnsent, ad tesleḍ kan i teḍsa, lkeff, tiɣratin, ccna mačči d yiwen a t-id-iniɣ Mi yers uɣebbar akken iɛedda usensi, ddiɣ d webrid-iw ɣer taddrat: Abrid i yewwi usensi. Abbrid n taddart ɣezzif acku yenneḍ, nniɣ-as limer ad zegreɣ kan syagi si tmizar ad awḍeɣ zik s axxam, a wer i yaɣ-yeṭṭef yiṭij-nni n Yulyu beṛṛa. Mmektaɣ-d ass-a i d amenzu n Yulyu s 208